യുവകലാസാഹിതി സാംസ്കാരിക കൂട്ടായ്മ കൊല്ലം: സ്ത്രീധന വിരുദ്ധ, സ്ത്രീ പീഡനരഹിത കേരളത്തിനായി യുവകലാസാഹിതിയുടെ ആഭിമുഖ്യത്തില് ജില്ലയിലെ ഏഴ് കേന്ദ്രങ്ങളില് സാംസ്കാരിക കൂട്ടായ്മ സംഘടിപ്പിച്ചു. ചാത്തന്നൂര് ജംഗ്ഷനില് നടന്ന കൂട്ടായ്മ ജില്ലാ സെക്രട്ടറിയും കവിയുമായ ബാബു പാക്കനാര് ഉദ്ഘാടനം ചെയ്തു. ചാത്തന്നൂര് മേഖലാ പ്രസിഡന്റ് ജി. ദിവാകരന് അദ്ധ്യക്ഷന് വഹിച്ചു. തിരുമുക്കില് കഥാകൃത്ത് രാജു കൃഷ്ണന് ഉദ്ഘാടനം ചെയ്തു. നാടക നടനും സംവിധായകനുമായ വേണു സി. കിഴക്കനേല അദ്ധ്യക്ഷത വഹിച്ചു. കാരംകോട് ജംഗ്ഷനില് ചാത്തന്നൂര് മേഖലാ സെക്രട്ടറി ഡോ. ആര്. ജയചന്ദ്രന് ഉദ്ഘാടനം ചെയ്തു. നാടക നടനും സാംസ്കാരിക പ്രവര്ത്തകനുമായ അനില് ഗോവിന്ദ് അദ്ധ്യക്ഷത വഹിച്ചു. എസ്. പൃഥ്വിരാജ് മുഖ്യപ്രഭാക്ഷണം നടത്തി. മൈനാഗപ്പള്ളി കുറ്റിമുക്കില് സംസ്ഥാന സെക്രട്ടറി പ്രൊഫ. എസ്. അജയന് ഉദ്ഘാടനം ചെയ്തു. യൂണിറ്റ് പ്രസിഡന്റ് ഷീബ അദ്ധ്യക്ഷത വഹിച്ചു. മൈനാഗപ്പള്ളി വെസ്റ്റില് കവി പി. ശിവപ്രസാദ്, കൊല്ലം ചിന്നക്കടയില് വനിത കലാസാഹിതി ജില്ലാ സെക്രട്ടറി പി. ഉഷാകുമാരി, ആര്യങ്കാവില് യുവകലാസാഹിതി മണ്ഡലം പ്രസിഡന്റ് ശ്രീദേവി പ്രകാശ് എന്നിവര് ഉദ്ഘാടനം ചെയ്തു.